**Navodila za izpolnjevanje tabele – izjava o delu**

V tabeli so na levi strani navedeni državni organi po kategorijah, ki so objavljene tudi na spletni strani, in sicer na povezavi <https://www.gov.si/drzavni-organi/>.

V kategorijo 1.1 'ministrstva' vpišete delo, opravljeno za ministrstva.

V kategorijo 1.2 'vladne službe' vpišete delo, opravljeno za naslednje navedene organe:

* Generalni sekretariat vlade;
* Kabinet predsednika vlade;
* Protokol;
* Služba vlade za zakonodajo;
* Statistični urad;
* Služba vlade za razvoj in evropsko kohezijsko politiko;
* Slovenska obveščevalno – varnostna agencija;
* Urad vlade za komuniciranje;
* Urad vlade za narodnosti;
* Urad vlade za Slovence v zamejstvu in po svetu;
* Urad za makroekonomske analize in razvoj;
* Urad vlade za varovanje tajnih podatkov;
* Urad vlade za oskrbo in integracijo migrantov.

V kategorijo 1.3 'organi v sestavi' vpišete delo, opravljeno za naslednje navedene organe:

* Agencija za kmetijske trge in razvoj podeželja;
* Agencija za okolje;
* Arhiv RS;
* Direkcija za infrastrukturo;
* Direkcija za vode;
* Finančna uprava;
* Generalštab slovenske vojske;
* Geodetska uprava;
* Inšpektorati;
* Policija;
* Različni uradi (navedeni na spletni strani <https://www.gov.si/drzavni-organi/>);
* Zdravstveni inšpektorat.

V kategorijo 1.4. 'upravne enote' vpišete delo, opravljeno za upravne enote.

V kategorijo 2.1 'okrožna sodišča' vpišete delo, opravljeno za okrožna sodišča.

V kategorijo 2.2 'okrajna sodišča' vpišete delo, opravljeno za okrajna sodišča.

V kategorijo 2.3 'Upravno sodišče' vpišete delo, opravljeno za navedeno sodišče.

V kategorijo 2.4 'Delovna in socialno sodišče' vpišete delo, opravljeno za navedena sodišča.

V kategorijo 2.5 'Drugo sodišče' vpišete delo, opravljeno bodisi za višje sodišče bodisi za Vrhovno sodišče RS.

V kategorijo 3. 'Banka Slovenije' vpišete delo, opravljeno za navedeni organ.

V kategorijo 4. 'Državno odvetništvo' vpišete delo, opravljeno za državno odvetništvo.

V kategorijo 5. 'Državna tožilstva' vpišete delo, opravljeno za državna tožilstva.

V kategorijo 6.1 'Agencije' vpišete delo, opravljeno za naslednje navedene pravne osebe javnega prava:

* Agencija za energijo;
* Agencija za javni nadzor nad revidiranjem;
* Agencija za trg vrednostnih papirjev;
* Agencija za zavarovalni nadzor;
* Javne agencije (podrobno navedene na spletni strani <https://www.gov.si/drzavni-organi/>).

V kategorijo 6.2 'Javni skladi' vpišete delo, opravljeno za naslednje sklade:

* Vse javne sklade;
* Stanovanjski sklad RS;
* Slovenski podjetniški sklad;
* Eko sklad.

V kategorijo 6.3 'Izvajalci socialnega zavarovanja' vpišete delo, opravljeno za naslednje organe:

* Zavod RS za zaposlovanje;
* Zavod za pokojninsko in invalidsko zavarovanje Slovenije;
* Zavod za zdravstveno zavarovanje Slovenije.

V kategorijo 7. 'Drugo' vpišete delo, opravljeno za morebitne druge organe, ki niso navedeni zgoraj, pri čemer navedite, za kateri organ ste opravljali delo.

V kategorijo 'Skupaj' vpišete seštevek posameznih vrednosti v stolpcih.

V stolpec 'število izdelanih izvedenskih mnenj' / 'število izdelanih cenitev' / 'število izdelanih prevodov' vpišete število mnenj, cenitev oziroma prevodov, opravljenih glede na ločene kategorije državnih organov.

V stolpec 'število dopolnitev izvedenskih mnenj' / 'število dopolnitev cenitev' / 'število dopolnitev prevodov' vpišete število dopolnitev, opravljenih glede na ločene kategorije državnih organov.

V stolpec 'ustno podajanje izvida in mnenja' / 'ustno podajanje cenitve' / 'število opravljenih tolmačenj' vpišete število ustno podanih izvidov in mnenj oziroma cenitev ter število opravljenih tolmačenj, pri čemer naj podajanje izvida in mnenja oziroma cenitve ali opravljanje tolmačenja v eni sodni zadevi pomeni eno zaslišanje oziroma tolmačenje. Če je bil torej sodni izvedenec ali sodni cenilec oziroma sodni tolmač zaslišan oziroma je opravljal tolmačenje večkrat v okviru ene same sodne zadeve, to šteje za eno zaslišanje oziroma za eno tolmačenje.